open-index/open-wikipedia-markdown huggingface dataset:
Diokles z Korintu

**Diokles** alebo **Dioklés** (*Diokles*/iný prepis:*Dioklés*) bol v roku 728 pred Kr. víťaz olympijských hier v behu na jedno stadion.

Diokles z Korintu zvíťazil v behu na jedno stadion na 13. olympijských hrách, v jedinej disciplíne, v ktorej sa od ich založenia v roku 776 pred Kr. súťažilo. Hry sa o ďalšiu disciplínu behu na dve stadiá (diaulos) rozšírili na najbližších olympijských hrách v roku 724 pred Kr. Prvým víťazom behu na dve stadiá sa stal Hypénos z Pisy. Vzdialenosť stadia sa pohybovala zhruba od 175 do 200 metrov (olympijské stadion 192,27 metra).

Podľa antického autora Aristotela sa Diokles stal milencom Filolaa, pochádzajúceho z korintskej aristokratickej rodiny Bakchiovcov. Neskôr odišli spolu do Téb, kde žili až do smrti. Aristoteles dodáva, že ich hroby miestni ukazovali ešte aj za jeho čias.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Lolita (móda)

[náhľad|Dve gothic lolity v [Tokio|tokijskej štvrti Harajuku.]]
**Lolita** () je druh subkultúry módy, ktorý pochádza z Japonska. Lolita móda je inšpirovaná viktoriánskou érou, francúzskym rokokom, gotickou temnotou a japonským anime. Trend začal v 80. rokoch v Japonsku. Lolití vzhlad začal hlavne ako vzhľad skromnosti so zameraním sa na kvalitu materiálu a výroby oblečenia. Originálna silueta je sukňa v dĺžke po kolená alebo šaty v tvare zvonu, ktorý je držaný pomocou spodničiek. Táto silueta sa však rozšírila aj o iné prvky vrátane korzetov a šiat po dlážku. Nosia sa tiež blúzky, podkolienky alebo pančuchy a vlasové doplnky. Lolita móda má viacero štýlov, od roztomilých po gothické.

## Pôvod
Aj keď viaceré zdroje ukazujú na Japonsko ako na pôvod lolita trendu, jeho pôvod je komplexný a ostáva nejasný. Módny štýl nemá žiadne prepojenie s Nabokovým románom.

## Móda
Lolita móda je v protiklade so súčasnou minimalistickou módou. Je zameraná na detaily a drahšia, ale dáva priestor nezávislým dizajnérom.

## Základné štýly
### Classic Lolita
Classic Lolita je považovaná za miernejší zo štýlov. Tento štýl vyžaduje tmavšie a silnejšie farby. Je elegantnejší a tradičnejší než *sweet*.

### Gothic Lolita
Gothic lolita je inšpirovaná goth viktoriánskou érou. Môže sa však kombinovať aj s bielou na vytvorenie kontrastnej kombinácie. Medzi doplnkami sa vyskytujú platformové topánky, kríže či ružence a čierny mejkap (zvýraznené oči). Ďalšími doplkami môže byť aj korzet, sieťované pančuchy alebo rukavice.

Podľa Pat Lyttle sa tento štýl približuje východoeurópskym štýlom. Používajú sa náboženské symboly, napríklad kríže.

### Sweet Lolita
Tento štýl sa vyznačuje svetlými a pastelovými farbami. Oblečenie obsahuje veľa čipiek, volánov a mašlí. Látková potlač obsahuje motívy zvierat, sladkostí, ovocia, kvetov a podobne. Štýl je považovaný za najdetskejší.

## Ďalšie štýly
* Wa-loli - štýl bližší japonskému štýlu obliekania
* Qi-loli - štýl bližší čínskemu štýlu obliekania
* Kuro-loli - lolita v čiernej farbe
* Širo-loli - lolita v bielej farbe
* Punk lolita - viacej „rozložený“ štýl s reťazami, kovovými doplnkami a netradičnými strihmi. Prevládajú kombinácie čiernej a bielej s červenou alebo tmavomodrou.

## Referencie

## Iné projekty

## Zdroj
* 

Kategória:Kultúra v Japonsku
Kategória:Módne štýly
Oak Park (Illinois)

**Oak Park** je americká obec, v okrese Cook v štáte Illinois, západné predmestie Chicaga.

Vďaka verejnej doprave ako sú modrá a zelená trasa chicagského metra, autobusy Chicago Transit Authority (CTA) a vlaky spoločnosti Metra, je z obce dobrý prístup do centra Chicaga (Chicago Loop). Je to 24. najľudnatejšia obec v štáte Illinois, podľa sčítania obyvateľov v roku 2000 mala  obyvateľov, podľa sčítania v roku 2010 obyvateľstvo pokleslo o 1,2% na  osôb.

## Dejiny
Prvé osídlenie možno vysledovať do roku 1837, kedy kúpil Joseph Kettlestrings 172 akrov pôdy západne od Chicaga. V roku 1850 preťala územie dnešnej Oak Park železničná trať vedúca až k mestu Elgin. V 50. rokoch 19. storočia patrilo územie dnešnej Oak Park k Ciceru, novému predmestiu Chicaga. V 70. rokoch zažilo rozmach, pretože sa v Ciceru začali usadzovali obyvatelia Chicaga, ktorí mesto opustili po veľkom požiari v roku 1871.

Obec Oak Park formálne vznikla v roku 1902, kedy sa v referende odštiepila od Cicera.

Záujemcovia o architektúru môžu v Oak Parku oceniť množstvo budov od architekta Franka Lloyda Wrighta, najväčšiu zbierku ním navrhnutých obytných domov na svete. K ďalším pamätihodnostiam patrí rodný dom Ernesta Hemingwaya, dnes Múzeum Ernesta Hemigwaya, a tri domy Edgara Rice Burroughsa, autora známej literárnej postavy Tarzan.

## Osobnosti obce
* Frank Lloyd Wright (* 1867 – † 1959), architekt a spisovateľ
* Edgar Rice Burroughs (* 1875 – † 1950), spisovateľ 
* Ernest Hemingway (* 1899 – † 1961), spisovateľ 
* Carl Rogers (* 1902 – † 1987), psychológ
* John Sturges (* 1910 – † 1992), filmový režisér
* Joseph Peter Kerwin (* 1932), astronaut
* Richard Bach (* 1936), spisovateľ 
* Mary Elizabeth Mastrantonio (* 1958), herečka
* Lee Joseph Archambault (* 1960), astronaut
* Chad Trujillo (* 1973), astronóm  
* Johnny Galecki (* 1975), herec
* Joe Corvo (* 1977), hokejista

## Referencie

## Iné projekty

## Externé odkazy
* Oficiálna stránka 
* Frank Lloyd Wright Preservation Trust
* Philander Barclay photo gallery

## Zdroj


Kategória:Obce v Illinoise
Kategória:Metropolitná oblasť Chicago
Diaľnica A6 (Taliansko)

**Diaľnica A6** () je jedna z diaľnic v Taliansku.

Diaľnica A6 sa nachádza na severe krajiny, spája Turín a Savonu. Je dlhá celkom , prechádza regiónmi Piemont a Ligúria. 

Jej výstavba sa začala v roku 1956 a dokončená bola v roku 2001; celá stavba bola rozplánovaná na niekoľko etáp. Diaľnica prechádza miestom, kde je Pádska nížina oddelená od pobrežia Stredozemného mora len  širokým pásom hôr. Na niektorých miestach bolo preto nutné rozdeliť diaľnicu tak, že každý z jej jazdných pásov sa nachádza v inej výške.

## Iné projekty

## Externé odkazy
*Autostrada Torino - Savona
*Autostrade per l'Italia
*Gallerie e viadotti della A6 

## Zdroj

Kategória:Diaľnice v Taliansku
Kategória:Doprava v Ligúrii
Kategória:Doprava v Piemonte
Diaľnica A26 (Taliansko)

**Diaľnica A26** ( – diaľnica tunelov) je jedna z diaľnic v Taliansku.

Diaľnica A26 vedie na severe krajiny, spája pobrežie Stredozemného mora (Ligúria) s mestom Verbania v Piemonte (vedená je severo-južným smerom). Jej dĺžka je celkom  km. Diaľnica prechádza cez Apeniny priesmykom Passo del Turchini vo výške . Jej severná časť vedie v Pádskej nížine. Vo svojej južnej časti táto diaľnica vedie súbežne s diaľnicou A7.

## Iné projekty

## Externé odkazy
* Autostrade per l'Italia
* Gallerie e viadotti della A26 

## Zdroj

Kategória:Diaľnice v Taliansku
Železničná trať Šakvice – Hustopeče u Brna

|}
**Železničná trať Šakvice – Hustopeče u Brna** (v cestovnom poriadku pre cestujúcich označená číslom **254**) je jednokoľajová regionálna trať. Prevádzka na trati bola zahájená v roku 1894.

## Nadväzujúce trate
### Šakvice
* Trať 250 (Kúty ŽSR) Lanžhot št. hr. / (Hohenau ÖBB) Břeclav št. hr. - Břeclav - Zaječí - Šakvice - Vranovice - Hrušovany u Brna - Brno-Hor. Heršpice - Brno hl. n - Brno-Židenice - Tišnov - Křižanov - Žďár nad Sázavou - Havlíčkův Brod

## Iné projekty

## Externé odkazy
* http://www.zelpage.cz/trate/ceska-republika/trat-254 Na ZelPage.cz
* http://www.historie-trati.wz.cz/ História železničných tratí

## Zdroj

Šakvice - Hustopeče u Brna
Diaľnica A7 (Taliansko)

**Diaľnica A7** () je jedna z diaľnic v Taliansku.

Diaľnica A7 sa nachádza na severe krajiny, spája Janov a Miláno. Jej dĺžka je 134 km; diaľnice prechádza Ligúriou, Piemontom a Lombardskom. Jej prvý úsek vedúci z Janova bol sprevádzkovaný už 29. októbra 1935. Diaľnica prechádza krátkym pásom hôr, a potom vedie Pádskou nížinou; Apeniny prekonáva v priesmyku Passo dei Giovi.

## Iné projekty

## Externé odkazy
*Autostrade per l'Italia
*Milano Serravalle - Milano Tangenziali
*Storia dell'Autocamionale Genova - Serravalle 
*Gallerie e viadotti della A7 

## Zdroj

Kategória:Diaľnice v Taliansku
Kategória:Doprava v Ligúrii
Kategória:Doprava v Lombardsku
Kategória:Doprava v Piemonte
Nový Šaumburk

náhľad|Nový Šaumburk
**Nový Šaumburk** (nesprávne *Zubříč*) je zrúcanina hradu, ktorá leží 0,5 km južne od obce Podhradní Lhota v okrese Kroměříž. 

Tento hrad nahradil svojho predchodcu - hrad Šaumburk. Prvýkrát sa uvádza roku 1360. Na počiatku 15. storočia ho pre nedostatok peňazí zastavil olomoucký biskup Jan XI. Mráz. Od roku 1416 mali hrad v zástave vladykovia z Bítova u Bílovca. Z tohto rodu istý Mikuláš tu podnikal lúpežné výpravy, a tak bol hrad roku 1451 moravským zemským hajtmanom vykúpený a poničený. Hrad bol pravdepodobne neskôr obnovený, ale skazu dovŕšilo uhorské vojsko za česko-uhorských vojen. 

## Externé odkazy
* hrady.cz

## Zdroj

Kategória:Hrady a zámky v Zlínskom kraji
Kategória:Kultúrne pamiatky v Zlínskom kraji
Desať rán egyptských

**Desať rán egyptských** je udalosť, o ktorej sa píše v druhej knihe Mojžišovej (Exodus). Mojžiš s Áronom žiadali od faraóna prepustenie izraelského ľudu, faraón však odmietal. Jahve vtedy vyslal Mojžiša k faraónovi so správou, že pokiaľ Izraelitov neprepustí, bude celá doposiaľ kvitnúca krajina postihnutá nepriaznivými udalosťami, tzv. ranami. Tie postupne zasahujú Egypt, pokiaľ nakoniec faraón nedovolí odchod židov do Zasľúbenej krajiny.

* 1. rana – krv (Ex 7, 14-25)
* 2. rana – žaby (Ex 7, 26-29; 8, 1-11)
* 3. rana – komáre (Ex 8, 12-15)
* 4. rana – muchy (Ex 8, 16-28)
* 5. rana – mor dobytka (Ex 9, 1-7)
* 6. rana – vredy (Ex 9, 8-12)
* 7. rana – krupobitie (Ex 9, 13-35)
* 8. rana – kobylky (Ex 10, 1-20)
* 9. rana – tma (Ex 10, 21-29)
* Oznámenie o desiatej rane (Ex 11, 1-9)
* 10. rana – smrť prvorodených (Ex 12, 29-34)

## Jednotlivé rany
### Prvá rana

### Druhá rana

### Tretia rana

### Štvrtá rana

### Piata rana

### Šiesta rana

### Siedma rana

### Ôsma rana

### Deviata rana

### Oznámenie o desiatej rane

### Desiata rana

## Zdroj
* 

Kategória:Starý zákon
Kategória:Pesach
Kategória:Katastrofy v Egypte
Vysielač Széchenyi-hegy

**Vysielač Széchenyi-hegy** sa nachádza v severnej časti centrálneho Maďarska, asi 2 km západne od centra Budapešti.

Na západnom brehu Dunaja sa v centrálnej časti Budínskych vrchov nachádza  vysoký vrch Széchenyi-hegy, na ktorom stojí budapeštiansky vysielač. Kotvený priehradový stožiar s výškou 192 metrov v roku 1975 nahradil pôvodný 60 metrový vysielač, ktorý šíril vysielanie od roku 1955. Pravidelné vysielanie bolo spustené od roku 1958. V súčasnosti zabezpečuje šírenie rozhlasového a televízneho signálu pre Budapešť a veľkú časť severnej polovice centrálneho Maďarska. Vysoké vyžiarené výkony, efektívna výška a blízkosť vysielača spôsobuje veľké presahy na juhozápadnú časť Slovenska. 

O veľkom význame strediska napovedá veľkosť obslužnej budovy a množstvo iných telekomunikačných objektov, ktoré sa v lokalite nachádzajú. Prístup na vrchol je možný asfaltovou cestou z rovnomennej časti v XII. obvode hlavného mesta.

## Vysielanie
V súčasnej dobe je možné z vysielača prijímať:

### Rozhlas

### Digitálna televízia (DVB-T)

## Referencie

## Zdroj
* 

Széchenyi-hegy
Železničná trať Plzeň – Žatec

|}

**Železničná trať Plzeň – Žatec**, v cestovnom poriadku pre cestujúcich uvádzaná pod číslom **160**, je súčasťou celoštátnej dráhy. Nachádza sa na západe Česka a spája mestá Plzeň a Žatec. Trať je dlhá 107 km a jej prevažná časť vedie okresom Plzeň-sever a okresom Louny.

Koncesia na stavbu trati bola udelená 21. apríla 1870. Následne bola vybudovaná hlavná trať Plzeň – Březno u Chomutova, z ktorej v stanici Žabokliky odbočovala trať do Žatca. 1. júla 1879 však bola prevádzka v úseku Žabokliky – Březno u Chomutova zastavená a koľaje v roku 1882 poodnášané.

## Zabezpečovacie zariadenie
Úsek Blatno u Jesenice – Kryry je od 1. júna 2006 zapojený do diaľkovo ovládaného zabezpečovacieho zariadenia s dispečerským pracoviskom v Blatně u Jesenice. Z tohto pracoviska sa teda ovládajú tieto železničné stanice: Třemošná u Plzně, Horní Bříza, Kaznějov, Plasy, Mladotice, Žihle, Blatno u Jesenice, Petrohrad, Kryry, Vroutek, Podbořany, Kaštice a Žabokliky.

## Galéria

Súbor:Plzen cz railway-main-station 1.JPG|Železničná stanica Plzeň&nbsp;hl.&nbsp;n.
Súbor:Horní Bříza, railway station.jpg|Železničná stanica Horní Bříza
Súbor:Railcar 844010-9 in Plasy.JPG|Jednotka rady 844 v stanici Plasy


## Referencie

* 

## Iné projekty

Plzeň - Žatec
Železničná trať Žabokliky – Březno u Chomutova

|}

**Železničná trať Žabokliky – Březno u Chomutova** bola jednokoľajová hlavná trať, vybudovaná spoločnosťou *[[Plzeňsko-březenská dráha|Plzeňsko-březenskej dráhy]]* ako koncový úsek trate Plzeň – Březno u Chomutova (Pilsen - Priesen).

Koncesia na stavbu trati bola udelená 21. apríla 1870, jej súčasťou bola aj stavba odbočky z Žaboklik (Schaboglück) do Žatca (Saaz). Prevádzka na trati sa začala 8. augusta 1873, po necelých šiestich rokoch však bola zastavená a trať bola v roku 1882 znesená. Vlaky medzi Plzňou a Chomutovom sú odvtedy vedené cez Žatec.

## Súčasný stav
Za stanicou Žabokliky je dodnes v teréne patrný vľavo sa stáčajúci násyp, v ďalšom úseku bolo teleso trate rozorané. Pred bývalou zastávkou Sobiesak (Soběsuky) sa zachoval kamenný mostík. Zachovali sa tiež piliere bývalého priehradového mosta cez Ohře. Nasledujúca časť trate sa nachádza pod hladinou vodnej nádrže Nechranice, vybudovanej v šesťdesiatych rokoch dvadsiateho storočia. Záverečný úsek traťového telesa bol neskôr využitý pri stavbe vlečky do tepelných elektrární Tušimice a Prunéřov. 

## Referencie

*

## Externé odkazy
* Fotoreportáž 

Žabokliky - Březno u Chomutova
Železničná trať Čížkovice – Obrnice

|}

**Železničná trať Čížkovice – Obrnice** je regionálna dráha z Čížkovic cez Trebenice do Obrnic. Pred zastavením pravidelnej osobnej dopravy bola v cestovnom poriadku pre cestujúcich uvádzaná v tabuľke **113 Lovosice – Most a späť**, lebo po nej vedené vlaky jazdili z Lovosic do Čížkovic po nadväzujúcej trati Lovosice – Louny a z Obrnic pokračovali do Mostu po trati Louny – Most. Dráha sa začala stavať roku 1896 a bola otvorená 19. decembra 1898.

Trať bola postavená s garanciou 70 % základného imania 4 248 000 korún poskytnutou Českou zemí. Štát prispel priamo 80 000 korunami a miestny záujemcovia doplatili zostávajúcich 1 194 600 korún. Trať obsluhovala najmä miestne poľnohospodárske podniky a tiež dopravovala robotníkov do mosteckých baní.

Trať sa prezýva *„švestková“* (slov. *„slivková“*). Tento názov pochádza z predvojnových čias podľa vtedy tu rastúcich slivkových sadov a alejí.

V roku 1918 niesla trať označenie 72F, a bola tak postrannou traťou trate z Prahy do Mostu a ďalej do Moldavy. V čase druhej svetovej vojny viedla z veľkej časti v okolí hranice Protektorátu. V roku 1944 niesla označenie 167b, a bola tak postrannou traťou trate z Duchcova do Mladotic.

Trať je dlhá 34,8 km a osobný vlak ju v roku 2007 prešiel za približne 61 minút. V roku 1918 vlak z Obrnic dorazil do Čížkovic za 123 minút. Pre nákladnú dopravu trať občas využíva dopravcu Unipetrol Doprava. 9. decembra 2007 tu bola zastavená prevádzka osobných vlakov v rámci redukcie prevádzky osobných vlakov na niektorých tratiach.

Predvolené a koncové stanice pravidelných osobných vlakov boli od koncov trati vzdialené takto: Lovosice od Čížkovic 4 km, Most od Obrnic 3 km. Cestovné lístky sa v roku 1997 predávali len v Čížkoviciach, Třebívliciach a Obrniciach. Všetky zastávky okrem spomínaných, Třebenic a Libčevsi boli na znamenie. Plná cena cesty z Čížkovic do Obrnic bola 52 Kč (október 2007).

## Referencie

*

## Iné projekty

## Externé odkazy
* ŽelPage: Route 113 Lovosice - Most - Česká republika

Lovosice - Most
Kategória:Doprava v okrese Litoměřice
Kategória:Doprava v okrese Louny
Kategória:Doprava v okrese Most
Železničná trať Šanghaj – Kchun-ming

náhľad|Stanica Guanzhai
**Železničná trať Šanghaj – Kchun-ming**, zvaná lokálne tiež **Chu-Kchun** (, pchin-jin *hùkūn tiělù*), je elektrifikovaná a z väčšej časti dvojkoľajná železničná trať v Čínskej ľudovej republike, kde prepája východnú Čínu s juhozápadnou Čínou. Začína v Šanghaji a vedie cez provincie Če-ťiang, Ťiang-si, Chu-nan, Kuej-čou a Jün-nan, kde končí v hlavnom meste provincie, Kchun-ming, na tamojšej hlavnej stanici.

Celková dĺžka trate je 2 690 kilometrov, pričom dvojkoľajná je väčšia časť zo Šanghaja do Liou-pchan-šuej, jednokoľajná je zvyšný úsek z Liou-Pchan-šuej do Kchun-mingu, ktorý má dĺžku približne štyristo kilometrov. V úseku Šanghaj – Ču-čou je maximálna traťová rýchlosť 200 km/h, v úseku z Ču-čou do Chuaj-chua je maximum 120 km/h.

## Dejiny
Historicky sa trať skladá zo štyroch tratí vybudovaných v priebehu viac ako 70 rokov. Ako jediná trať sa začali označovať v roku 2006, kedy čínske ministerstvo železníc vykonalo rekonštrukciu niektorých úsekov a zvýšilo povolenú rýchlosť. Historické trate boli:
* Trať Šanghaj – Chang-čou (zvaná *Chu-chang*, , pchin-jin *Hù​háng​ Tiĕlù*) spájajúca Šanghaj s Chang-čou, hlavným mestom Če-ťiangu, ktorá bola vybudovaná v rokoch 1906-1909 a má dĺžku 189 kilometrov
* Trať Chang-čou – Ču-čou (zvaná *Če-kan*, čín. *浙赣 铁路*, pchin-jin *Zhè​gàn​ Tiĕlù*) spájajúca Chang-čou s Ču-čou v provincii Chu-nan, ktorá bola vybudovaná v rokoch 1899-1926 a má dĺžku 946 kilometrov
* Trať Ču-čou – Kuej-jang (zvaná *Siang-Čchien*, čín. *湘黔 铁路*, pchin-jin *Xiāng​qián​ Tiĕlù*) spájajúca Ču-čou s Kuej-jangom, hlavným mestom provincie Kuej-čou. Stavba tejto trati začala v roku 1937, ale bola v roku 1939 prerušená začiatkom Druhej čínsko-japonskej vojny. Na práce bolo nadviazané až v roku 1953 a trať bola dokončená v celej dĺžke 905 kilometrov až v roku 1975.
* Trať Kuej-jang – Kchun-ming (zvaná *Kuej-Kchun*, čín. *贵 昆 铁路*, pchin-jin *Guìkūn Tiělù*) o dĺžke 639 kilometrov, postavená v rokoch 1958-1970 a spájajúca Kuej-jang s Kchun-ming.

## Zdroj

Šanghaj – Kchun-ming
Desmón z Korintu

**Desmón** alebo **Dasmón** () bol v roku 724 pred Kr. víťaz olympijských hier v behu na jedno stadion.

Desmón z Korintu zvíťazil na 14. starovekých olympijských hrách v behu na jedno stadion. Na týchto olympijských hrách zaviedli aj beh na dve stadiá. Prvým víťazom behu na dve stadiá sa stal Hypénos z Pisy.
 
Z antických autorov nám správu o jeho olympijskom víťazstve zaznamenal historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika () a aj Pausanias, ktorý uvádza: „*Skončila teda táto vojna v prvom roku štrnástej olympiády (r. 724 pred Kr., prvá messénska vojna), v ktorej v behu zvíťazil Korinťan Dasmón.*“

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Hypénos z Pisy

**Hypénos** (*Hypénos*) bol v roku 724 pred Kr. víťaz olympijských hier v behu na dve stadiá.

Hypénos z élidskej Pisy zvíťazil na 14. starovekých olympijských hrách v behu na dve stadiá, (diaulos) v disciplíne, ktorú zaviedli po prvýkrát na týchto hrách. Od založenia hier v roku 776 pred Kr. sa súťažilo, len v behu na jedno stadion. Víťazom behu na jedno stadion sa stal Desmón z Korintu.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na dve stadiá
Železničná trať Číčenice – Týn nad Vltavou

|}
**Železničná trať Číčenice – Týn nad Vltavou** (v cestovnom poriadku bývala pre cestujúcich označená číslom **192**) je jednokoľajová regionálna trať. Prevádzka na trati bola zahájená 23. októbra 1898, osobná doprava bola ukončená 14. decembra 2013 osobným vlakom číslo 38215, vedeným jednotkou Regionova. Preložka Číčenice – Újezdec u Číčenice bola vybudovaná pri stavbe Jadrovej elektrárne Temelín v rokoch 1986-1989.

## Nostalgické a zvláštne vlaky 2014
* 19. apríla 2014 - Vlakom do Jadrové elektárny Temelín; Zahájenie cykloturistickej sezóny, doprava vlakom na akciu z Českých Budějovíc až na vlečku temelínskej elektrárne.
* 25. mája 2014 - S ​​Hurvínka na "Tejnce"; Nostalgický vlak, cestovný poriadok kopíruje pôvodné vlaky 18206, 18208, 18209 a 18211

## Zavedenie špecifického spôsobu vybavovania cestujúcich
V roku 1996 bol pri osobných vlakoch zrušený sprievod vlakvedúcim. Na trať sa začali nasadzovať upravené vozidlá 809, kde lístky predával strojvodca. Neskôr, na ako jednej z prvých tratí v Česku, bol do motorových vozidiel dosadený automat na výdaj cestovných lístkov, označovače, vlakový rozhlas a tlačidlá zastávky na znamenie. V roku 2013 bol vo väčšine vozov dosadený nový systém, ktorý vyhlasoval zastávky pomocou GPS a nový automat, ktorý umožňoval platbu i InKartou.

## Nadväzujúce trate
### Číčenice
* Trať 190 České Budějovice – Dívčice – Číčenice – Protivín – Ražice – Strakonice – Horažďovice předměstí – Nepomuk – Nezvěstice – Plzeň hl. n.
* Trať 197 Číčenice – Prachatice – Volary

## Zastavenie prevádzky
Dlho sa uvažovalo o zastavení osobnej prevádzky, tak ako tomu bolo napríklad na trati 193 z Dívčic do Netolic. Spoločnosťou JIKORD bolo stanovené ukončenie na 11. júna 2011. V ten čas sa tak nestalo. V sobotu 14. decembra 2013 aj napriek nesúhlasu mnohých občanov vyšiel motorový osobný vlak na trať naposledy.

Následky zastavenia osobnej dopravy pre cestujúceho:
* Autobus nahrádzajúci vlak má 7 verzií trasy, neprehľadný cestovný poriadok
* Vyššia cena lístka pri prestupe z vlaku - neexistencia IDS
* Nie je dodržaný takt v cestovnom poriadku

## Referencie

* 

## Iné projekty

## Externé odkazy
* Profil trate na ZelPage.cz

Číčenice - Týn nad Vltavou
Kategória:Doprava v okrese České Budějovice
Kategória:Doprava v okrese Strakonice
Meštiansky pamätný dom (Baštová 2)

**Meštiansky pamätný dom** na Baštovej ulici 2 je národná kultúrna pamiatka zapísaná v Ústrednom zozname kultúrnych pamiatok (pod číslom 1/1), ktorá sa nachádza v bratislavskej mestskej časti Staré mesto vedľa Michalskej brány. Za národnú kultúrnu pamiatku bol vyhlásený 23. októbra 1963.

Dom bol postavený už v 16. storočí. Podľa historických záznamov stála na jeho mieste v stredoveku zbrojnica.

v 19. storočí boli majiteľmi domu Batkovci (pôvodom z Čiech). Medzi najvýznamnejších členov rodiny Batkovcov patril Johann Nepomuk Batka starší (1795 – 1874) a jeho syn Johann Nepomuk Batka mladší (1845 – 1917). Batka starší bol hudobník – organista, jeho syn bol mestský archivár a preslávil sa ako hudobný vedec a kritik. Vďaka jeho benefičným koncertom a rôznym výstavám sa podarilo získať dostatočné finančné prostriedky, ktoré sa použili na výstavbu pomníka Jána Nepomuka Hummela.

## Referencie

Kategória:Kultúrne pamiatky v Bratislave
Kategória:Staré Mesto (Bratislava)
Meštiansky pamätný dom (Baštová 7)

**Meštiansky pamätný dom** (alebo tiež **Katov dom**) na Baštovej ulici 7 je národná kultúrna pamiatka zapísaná v Ústrednom zozname kultúrnych pamiatok (pod číslom 3/1), ktorá sa nachádza v bratislavskej mestskej časti Staré mesto. Za národnú kultúrnu pamiatku bol vyhlásený 23. októbra 1963.

Postavený bol v 2. polovici 18. storočia v klasicistickom štýle. V tomto dome býval mestský kat.

## Referencie

Kategória:Kultúrne pamiatky v Bratislave
Kategória:Staré Mesto (Bratislava)
Kategória:Klasicistické stavby na Slovensku
Tipsport aréna (Banská Bystrica)

**Tipsport arena** (Zimný štadión Banská Bystrica) je multifunkčná hala v meste Banská Bystrica. Aréna má celkovú kapacitu 3500 miest.  Otvorená bola v noci z 24. decembra na 25. decembra 1956, zastrešená bola v roku 1966. Je domovským stánkom hokejového klubu HC ’05 Banská Bystrica, ktorý má arénu v prenájme od mesta Banská Bystrica. V roku 2009 prebehla rekonštrukcia južnej tribúny, ktorá bola v havarijnom stave. V decembri 2013 vyčlenila vláda zo štátnej rezervy milión eur na rekonštrukciu severnej tribúny. Podmienkou pre rekonštrukciu bolo finančné zapojenie samosprávy a mesto sa zaviazalo, že najmenej 10 rokov od dokončenia rekonštrukcie nezmení vlastnícke ani iné právo k pozemku ani stavbe a arénu bude využívať v súlade so zmluvou so Slovenským zväzom ľadového hokeja. Zároveň musí poskytnúť arénu pre účely reprezentácie.
Súčasťou arény je aj tréningová Hala B, ktorá si tiež v dlhodobom horizonte vyžaduje rekonštrukciu.

## Podujatia
Výber najvýznamnejších športových podujatí:

;1977
*Majstrovstvá sveta v hokeji (do 20 rokov)

;2022
* Letný európsky olympijský festival mládeže 2022 (súťaže v športovej gymnastike)

## Referencie

## Externé odkazy
* Zimný štadión na Hockeyarenas.net 
* Hala B na Hockeyarenas.net 
* www.hc05.sk 

Kategória:Hokejové štadióny na Slovensku
Kategória:Šport v Banskej Bystrici
Kategória:Stavby v Banskej Bystrici
Kategória:Architektúra z 1966
Kategória:HC Banská Bystrica
Kategória:Uhlisko (Banská Bystrica)
Julie Covingtonová

**Julie Covingtonová** (; * 11. september 1947, Londýn, Anglicko) je britská speváčka a herečka.

## Kariéra
Profesionálnou speváčkou sa stala v roku 1967, kedy spievala v relácii Davida Frosta. Svoj prvý album nazvaný *While the Music Lasts* vydala v tom istom roku. V roku 1971 hrala v muzikáli *Godspell* v The Roundhouse, o dva roky neskôr potom v *The Rocky Horror Show*. V rokoch 1976 a 1977 hrala vo dvoch sériách relácii *[[Rock Follies]]*. V roku 1971 vydala svoj tretí album *The Beautiful Changes* a ďalší (eponymný) až v roku 1978. Tento album sa umiestnil na dvanástom mieste v britskom rebríčku a obsahoval aj coververziu piesne „Only Women Bleed“ od Alice Coopera. Na albume mimo iných hral John Cale.

## Zdroj

Kategória:Anglické popové speváčky
Kategória:Anglické divadelné herečky
Kategória:Anglické televízne herečky
Kategória:Osobnosti z Londýna
Pomník Johanna Nepomuka Hummela

**Pomník Johanna Nepomuka Hummela** je národná kultúrna pamiatka nachádzajúca sa v bratislavskej mestskej časti Staré mesto na Hviezdoslavovom námestí pred ambasádou Spolkovej republiky Nemecko. Za národnú kultúrnu pamiatku bol vyhlásený 23. októbra 1963.

Pomník, ktorý pochádza z roku 1887, je venovaný významnému rakúskemu skladateľovi Johannovi Nepomukovi Hummelovi (1778 – 1837), ktorý sa narodil v Bratislave. Odhalili ho pri príležitosti 50. výročia jeho úmrtia. Autorom pomníka je bratislavský sochár Viktor Tilgner.

Vyrobili ho z kararského mramoru, na jeho vrchu sa nachádza bronzová busta v nadživotnej veľkosti a postavený je v realistickom štýle. Finančné prostriedky potrebné na jeho zhotovenie sa podarilo získať vďaka bratislavskému archivárovi Johannovi Batkovi mladšiemu, ktorý na tento účel zorganizoval niekoľko benefičných koncertov a rôznych výstav.

Pomník sa v priebehu času niekoľkokrát sťahoval – pôvodne stálo pred pred dnešným Slovenským národným divadlom oproti fontáne, v roku 1904 ho presťahovali do parku pred kostolom Notre Dame. Po roku 1945 musel uvoľniť miesto pomníku osloboditeľov, a tak ho premiestnili na Rybné námestie pred Neszterov palác (v súčasnosti tam sídli Veľvyslanectvo Spolkovej republiky Nemecko). Ďalším miestom pobytu pomníka bola záhrada za Grasalkovičovým palácom. Po poslednej rekonštrukcii ho presťahovali naspäť pred budovu nemeckého veľvyslanectva.

V roku 2002 prešiel pomník výraznou rekonštrukciou, nakoľko bol v dosť dezolátnom stave, na ktorom sa okrem času podpísali aj vandali.

## Referencie

Kategória:Kultúrne pamiatky v Bratislave
Kategória:Staré Mesto (Bratislava)
Kategória:Bronzové sochy
Železničná trať Červenka – Prostějov

|}
**Železničná trať Červenka – Senice na Hané – Kostelec na Hané (– Prostějov)**, v cestovnom poriadku pre cestujúcich uvádzaná v tabuľke **273**, vedie z Červenky cez Litovel, Senici na Hané a Náměšť na Hané do Kostelce na Hané, kde sa pripája k trati z Chornic do Prostějova. Ide o jednokoľajnú neelektrizovanú trať. Prevádzka začala v roku 1886.

Je kategorizovaná ako regionálna dráha, a to po úsekoch Prostějov hl. n. – Kostelec na Hané, Kostelec na Hané – Senice na Hané, Senice na Hané – Červenka. Ešte v roku 2008 pri prevzatí funkcie prevádzkovateľa Správou železničné dopravné cesty boli všetky menované úseky úsekom celoštátnej dráhy.

Stavebná dĺžka bez peážneho úseku Prostějov hl. n. - Kostelec na Hané činí 35,322 km.

## Nadväzujúce trate
### Červenka
*Trať Česká Třebová – Přerov – Bohumín (270) Česká Třebová – Třebovice v Č. – Rudoltice v Č. – Zábřeh na Mor. – Červenka – Olomouc hl. n. – Výh. Dluhonice – Přerov – Prosenice – Hranice na Mor. – Suchdol n. O. – Studénka – Ostrava-Svinov – Ostrava hl. n. – Bohumín – Bohumín št. hr. (Chalupki PKP)

### Litovel předměstí
*Trať Litovel předměstí – Mladeč (274)

### Senice na Hané
*Trať Olomouc hl. n. – Senice na Hané (275)

### Kostelec na Hané
*Trať Prostějov – Chornice (271) Chornice – Dzbel – Konice – Kostelec na Hané – Prostějov hl. n.

## Iné projekty

## Externé odkazy
*http://www.zelpage.cz/trate/ceska-republika/trat-273 Popis na ZelPage.cz

## Zdroj

Červenka - Prostějov
Pomník Oľgy Trebitschovej

**Pomník Oľgy Trebitschovej** je národná kultúrna pamiatka nachádzajúca sa v bratislavskej mestskej časti Staré mesto na Panenskej ulici 11 na nádvorí Georgievitsovho paláca. Za národnú kultúrnu pamiatku bol vyhlásený 23. októbra 1963.

Pomník dal postaviť bankár Dionýz Trebitsch na pamiatku svojej manželky, opernej speváčky Oľgy Trebitschovej (1887 – 1919) po jej smrti. Bol postavený v roku 1921 alebo 1922 a jeho autorom je známy bratislavský sochár Alojz Rigele. Pomník zobrazujúci opernú speváčku v životnej veľkosti je vyrobený z bieleho mramoru. Po bokoch sú umiestnení dva postranné stĺpy s reliéfnymi vyobrazeniami alegórií spevu a hudby, na vrchu sa nachádzajú nádobky na kvety.

Od roku 1931 patrí pomník mestu Bratislava, v tomto roku ho totiž mestu daroval sám manžel Oľgy Trebitschovej. Mesto následne premiestnilo pomník z Panenskej ulice do Sadu Janka Kráľa v Petržalke. V roku 2002 ho však museli odstrániť – bol totiž značne zničený, na jeho zlom stave sa podpísali vandali. Po zreštaurovaní ju umiestnili na svoje pôvodné miesto na Panenskej ulici.

## Referencie

Kategória:Kultúrne pamiatky v Bratislave
Kategória:Staré Mesto (Bratislava)
Kategória:Mramorové sochy
Železničná trať Čerčany – Světlá nad Sázavou

|}
**Železničná trať Čerčany – Světlá nad Sázavou** (v cestovnom poriadku pre cestujúcich označená číslom **212**) je regionálna železničná trať v Stredočeskom kraji a Kraji Vysočina.

Trať je dlhá 91 km a vedie z Čerčian cez Ledečko, Kácov a Zruč nad Sázavou do Světlej nad Sázavou. Trať prebieha údolím rieky Sázavy a prechádza ôsmimi tunelmi.

## Dejiny
Na trati sa začala prevádzka v roku 1901, dokončená bola potom v roku 1903. Išlo o dva nadväzujúce projekty: najprv trať Kolín – Rataje nad Sázavou – Čerčany (– Benešov) s odbočkou do Kácova, potom nadväzujúca trať z Kácova do Světlej nad Sázavou. Dodnes je na trati zachované trojaké staničenie (kilometrické údaje s tromi rôznymi počiatkami, pozri priebeh trate).

## Vozidlá
Prevádzka osobnej dopravy je zaisťované pravidelne motorovými vozidlami radu 809, 810 a motorovými jednotkami Regionova; cez víkendy premáva niekoľko spojov ako klasické súpravy vedené lokomotívou 749. Pre svoj malebný charakter a turistický potenciál je trať obľúbeným úsekom pre konanie historických jázd s parnými lokomotívami, historickými motorovými rušňami (napr. 720) a motorovými vozidlami (najmä 830, 831 a 801).

## Nadväzujúce trate
### Čerčany
*Trať 210 Čerčany / Dobříš – Odbočka Skochovice – Praha-Krč – Praha-Vršovice
*Trať 221 Benešov – Čerčany – Praha-Hostivař – Praha-Vršovice – Praha hl. st.
### Ledečko
*Trať 014 Kolín – Bečváry – Ledečko
### Zruč nad Sázavou
*Trať 235 Kutná Hora hl. st. – Zruč nad Sázavou
### Světlá nad Sázavou
*Trať 230 Havlíčkův Brod – Světlá nad Sázavou – Čáslav – Kutná Hora – Kolín

## Galéria

Súbor:Hvezdonice-nadrazi.jpg|Hvězdonice
Súbor:Cercany.jpg|Čerčany
Súbor:Cesky Sternberk.jpg|Český Šternberk
Súbor:Svetla nad Sazavou.jpg|Světlá nad Sázavou


## Iné projekty

## Literatúra
* Martin Navrátil, František Pleva, 100 let místní dráhy Světlá – Ledeč – Kácov. Posázavský Pacifik, 2003. ISBN 80-903107-1-0

## Externé odkazy
* Informácie o trati
* Fotografie stanice Ledeč nad Sázavou 

## Zdroj
* 

Čerčany – Světlá nad Sázavou
Kategória:Doprava v okrese Praha-východ
Kategória:Doprava v okrese Kolín
Kategória:Doprava v okrese Benešov
Kategória:Doprava v okrese Kutná Hora
Kategória:Doprava v okrese Havlíčkův Brod
Pozemný hokej na Afrických hrách

[náhľad|Dejiská [Africké hry|Afrických hier]] 
**Pozemný hokej na Afrických hrách** je hokejový turnaj, ktorý sa koná v rámci multišportového podujatia Afrických hier a ktorý organizuje Africká federácia pozemného hokeja (AFHF) v spolupráci s Africkým olympijským výborom (ACNOA). 

Do programu hier bol turnaj oficiálne zaradený na 4. Afrických hrách v roku 1987 v kenskom Nairobi, vtedy len v mužskej kategórii. Turnaj v pozemnom hokeji sa až do roku 2003 konal na hrách pravidelne. Ženy mali premiéru na 6. Afrických hrách v roku 1995 v zimbabwianskom Harare. Mužskej kategórii dominujú družstvá  a ; v ženskej kategórii je to , ktorá vyhrala všetky turnaje, na ktorých sa zúčastnila. V roku 2007 sa turnaj neorganizoval, pretože Alžírsko nebolo schopné postaviť hokejové športovisko; a v Alžírsku nevznikla ani národná hokejová organizácia.

Tento turnaj slúžil tiež ako kvalifikácia afrických družstiev na hokejový turnaj Letných olympijských hier. Po neorganizovaní turnaja na ďalších štyroch hrách sa uskutočnil samostatný africký olympijský kvalifikačný turnaj.

## Turnaj mužov
### Zoznam

### Medailová bilancia družstiev

### Účasti družstiev na Afrických hrách
(do 2023)

## Turnaj žien
### Zoznam

### Medailová bilancia družstiev

### Účasti družstiev na Afrických hrách
(do 2023)

## Referencie

## Externé odkazy
* Oficiálna stránka Africkej federácie pozemného hokeja 
* Oficiálna stránka Afrického olympijského výboru  /

## Zdroj
* Pozemný hokej na Afrických hrách na stránke todor66.com
Kostol Nanebovzatia Panny Márie (Sečovce)

**Kostol Nanebovzatia Panny Márie v Sečovciach** je rímskokatolícky farský kostol nachádzajúci sa na Námestí sv. Cyrila a Metoda v centre mesta Sečovce. Bol postavený v&nbsp;roku 1494 a&nbsp;postupne viackrát renovovaný. Je zasvätený Nanebovzatiu Panny Márie, resp. Panne Márii.

## Pozri aj
* Sečovce
* Zoznam kultúrnych pamiatok v Sečovciach

## Literatúra
### Monografie
* 
* 
*Sklenčár, Peter - Magyar, Július: Kostol Nanebovzatia Panny Márie v Sečovciach, Pastel 2018, ISBN 978-80-89898-10-7

### Internetové zdroje
* 

## Externé odkazy
* Oficiálne stránky farnosti 
* Kostol v zozname pamiatok na stránkach mesta Sečovce

Sečovce
Kategória:Kostoly v Sečovciach
Sečovce
Pomník Johanna Andreasa Bäumlera

**Pomník Johanna Andreasa Bäumlera**  je národná kultúrna pamiatka nachádzajúca sa v bratislavskej mestskej časti Staré mesto na Nekrasovovej ulici v Horskom parku. Za národnú kultúrnu pamiatku bol vyhlásený 23. októbra 1963.

Pomník, ktorý pochádza z roku 1926, je venovaný významnému slovenskému botanikovi a mykológovi Johannovi Andreasovi Bäumlerovi (1847 – 1924), po ktorom je pomenovaných jedenásť druhov rastlín. Postavený je v realistickom štýle a jeho autorom je bratislavský sochár Alojz Rigele. Umiestnený je v malom parčíku priamo pred vstupom do areálu Horského parku. 

## Referencie

Kategória:Kultúrne pamiatky v Bratislave
Kategória:Staré Mesto (Bratislava)
Kategória:Architektúra z 1926
Limited liability company

**Limited liability company** (iné názvy: v niektorých štátoch USA **Limited Company**, nesprávne ale často: *Limited Liability Corporation*; skr. **LLC**, **L.L.C.**, **LC**, **L.C.**, **Ltd. Co.**) je relatívne nová právna forma podnikov v Spojených štátoch. Je to právna forma stojaca medzi partnership (približne zodpovedá personálnej spoločnosti) a corporation (približne zodpovedá kapitálovej spoločnosti). 

LLC má (podobne ako americký partnership) nejasnú právnu subjektivitu. Hoci formálne nejde o *[[corporation]]*, považuje sa v mnohých štátoch USA za právnickú osobu (čo je vlastnosť spájaná najmä s *corporation*); napríklad vo Wyoming Limited Liability Company Act a v Uniform Limited Liability Company Act je výslovne napísané, že ide o samostatnú osobu. Na niektoré účely, napríklad na účely federálneho zdanenia a na účely určovania príslušnosti spoločnosti k jednotlivým štátom USA, sa však LLC v USA považuje za "partnership", čo v týchto konkrétnych prípadoch znamená, že spoločníci sa považujú za samostatné osoby a spoločnosť nie je samostatnou osobou. Mimo USA je hodnotenie, či je LLC právnická osoba alebo nie je, niekedy odlišné od hodnotenia v USA; napr. v Kanade americkú LLC považujú na účely kanadského federálneho zdanenia výslovne za "corporation", a tým za právnickú osobu.  

Americká Limited (Liability) Company nie zhodná s britskou limited (liability) company, ktorá zodpovedá akejkoľvek kapitálovej spoločnosti.

LLC sa prvýkrát vyskytla v roku 1977 v štáte Wyoming, vo väčšine ostatných štátov USA bola zavedená až v 90. rokoch 20. storočia. Oproti "corporation" má výhodu v tom, že má voľnejšiu štruktúru a ľahšie sa zakladá. Oproti "partnership" má výhodu v tom, že všetci spoločníci ručia obmedzene. Keďže sa LLC na daňové účely v USA považuje za partnership, jej zisky sa zdaňujú len raz - u spoločníkov.

## Referencie

## Použité zdroje
*Limited Liability Company in: Hillstrom, K., Hillstrom, L. C.:  *Encyclopaedia of Small Business*, 2002
**United States Company Laws and Regulations Handbook*, International Business Publications, 2012 (najmä str. 57 a 79 a nasl.)
*Lehman, J., Phelps, S. (eds.): *West’s encyclopedia of American law*, 2004 (2005)

Kategória:Právne formy podnikov
Limited company

**Limited company** môže byť:
*v Spojenom kráľovstve: kapitálová spoločnosť, pozri limited company (Spojené kráľovstvo)
*v USA (písané s veľkým C): Limited Liability Company (USA)
Girolamo Frescobaldi

**Girolamo Frescobaldi** (talianska výslovnosť [dʒiˌɾɔːlamo fɾeskoˈbaldi], písané aj **Gerolamo**, **Girolimo**, **Girolamo Alessandro** alebo **Geronimo Alissandro**; * september 1583, Ferrara, Taliansko – † 1. marec 1643, Rím) bol taliansky neskoro renesančný a ranobarokový hudobný skladateľ a organista, vrcholný predstaviteľ talianskej hudby 17. storočia.

## Život
Skladateľ sa narodil vo Ferrare v Taliansku. Jeho otec Filippo bol zámožný človek, pravdepodobne organista, pretože Girolamo a jeho nevlastný brat Cesare sa tiež stali organistami. Študoval vo Ferrare u Luzzasca Luzzaschiho a bol ovplyvnený množstvom iných skladateľov (Ascanio Mayone, Giovanni Maria Trabaci a Claudio Merulo). Počas služby u kardinála Pietra Aldobrandiniho sa dňa 18. februára 1613 oženil s Orsolou Travaglini, známou tiež ako Orsola del Pino a mal s ňou päť detí: nemanželského syna Francesca, nemanželskú dcéru Maddalenu, básnika a umeleckého zberateľa Domenica, syna Stefana a dcéru Caterinu. Od 21. júla 1608 do roku 1628 a potom na žiadosť pápeža Urbana VIII. od roku 1634 do svojej smrti pôsobil ako organista v Bazilike sv. Petra v Ríme. Bol pochovaný v kostole Santi Apostoli v Ríme, ale hrobka sa stratila počas obnovy kostola na konci 18. storočia. Pamätný hrob uvádzajúci jeho meno ako jedného zo zakladateľov talianskej hudby však existuje v tomto kostole dodnes.

## Dielo
Najznámejším Frescobaldiho dielom je zbierka organovej liturgickej hudby *[[Fiori musicali]]* (1635, Benátky), cenená aj ako vzor prísneho kontrapunktu. Okrem nej sú významné aj diela - zväzky: *Il Primo Libro delle Fantasie* (12 štvorhlasných fantázií; 1608, Miláno), *Ricercari e Canzoni francese *(10 ricercarov a 5 canzon; 1615, Rím), *Toccate e Partite, libro primo* (12 tokát - medzi nimi často hrávaná *Toccata terza*, 3 Partity, 4 Currenty, v ďalších edíciách aj *Partita sopra la Follia* a *Capriccio fatto sopra la Pastorale*; 1615, Rím), *Il Primo Libro di Capricci* (12 capriccií; 1624, Rím), *Il Secondo Libro di Toccate, Canzoni, Versi d´Inny Magnificat* (1627, Rím). Známe sú tiež skladateľove árie: *Aria detta La Frescobalda* (*con variazioni = s variáciami*; 1627) a *Se l´aura spira (tutta vezzosa)* (1630). Frescobaldi mal značný vplyv na nasledujúce generácie autorov, ovplyvnil napríklad aj Johanna Jakoba Frobergera, Johanna Sebastiana Bacha, Henry Purcella a mnohých ďalších. Je známe, že J.S. Bach vlastnil niekoľko Frescobaldiho diel vrátane kópie rukopisu zbierky *[[Fiori musicali]]*, tento vplyv je možné badať najmä v jeho raných chorálových prelúdiách.

### Výber hudby
* *Aria detta La Frescobalda* s variáciami
* ária *Se l´aura spira*
* *Canzona La Capriola* pre orchester

## Iné projekty

## Externé odkazy
* Dielo

## Zdroj
* 

Kategória:Narodenia v 1583
Kategória:Úmrtia 1. marca
Kategória:Úmrtia v 1643
Kategória:Talianski hudobní skladatelia
Parallel Lines

**Parallel Lines** je tretí štúdiový album americkej skupiny Blondie. Jeho nahrávanie prebiehalo od júna do júla 1978 v newyorskom štúdiu Record Plant Studios. Album vyšiel v septembri toho istého roka u vydavateľstva Chrysalis Records. Ide o prvý album skupiny, ktoré produkoval Mike Chapman. Ten so skupinou spolupracoval na niekoľkých ďalších albumoch.

## Zoznam piesní
**Strana A**

*1. Hanging on the Telephone (2:17)
*2. One Way or Another (3:31)
*3. Picture This (2:53)
*4. Fade Away and Radiate (3:57)
*5. Pretty Baby (3:16)
*6. I Know But I Don't Know (3:53)

**Strana B**
*7. 11:59 (3:19)
*8. Will Anything Happen? (2:55)
*9. Sunday Girl (3:01)
*10. Heart of Glass (3:54)
*11. I'm Gonna Love You Too (2.03)
*12. Just Go Away (3:21)

Kategória:Hudobné albumy Blondie
Kategória:Hudobné albumy z 1978
Charterový let

[275px|náhľad|[Boeing 737|Boeing 737-476 (OM-SAA) slovenskej charterovej leteckej spoločnosti Samair]]
**Charterový let** (z najať si [dopravný prostriedok]) je nepravidelný letecký spoj, produkt (služba) leteckých dopravcov, pri ktorom sa na rozdiel od pravidelných letov prenajíma celé lietadlo ().

## Rozdelenie
V praxi sa rozlišuje medzi dvoma základnými typmi charterových letov:
* **ad-hoc charterové lety** resp. **ad hoc charterové lety** (na tento účel) je jednorazový (spätný) let neprístupný pre verejnosť, objednaný na určitý účel. (na rozdiel od dlhodobého prenájmu). Využíva sa na prepravu napr. športovej reprezentácie, delegácie obchodnej spoločnosti alebo diplomatického zboru.
* **pravidelné charterové lety**, tzv. **seriály** () sú charterové lety organizované na pravidelnej báze. Na rozdiel od pravidelných letov ale majú výlučne sezónne alebo inak obmedzené trvanie. Využívajú ich predovšetkým cestovné kancelárie a charterové letecké spoločnosti počas dovolenkových sezón, príp. ozbrojené sily na prepravu personálu na pravidelnej báze (napr. pri odsune alebo rotácii vojakov).

Medzi charterové lety sa zvykne zaraďovať aj tzv. **air taxi**, čo je marketingový názov pre let ľahkým dopravným lietadlom na jednorazovú objednávku. Tento produkt sa orientuje na pasažierov na služobných cestách, ktorí si môžu rezervovať jedno miesto alebo aj celé lietadlo (zvyčajne 35 miest).

## Využitie
Službu obvykle používajú cestovné kancelárie pri predaji dovolenkových produktov so zabezpečenou dopravou„balíkov“ zahrňujúcich kúpu ubytovania a dopravy. Výhodou charterových letov v tomto prípade je vyššia flexibilnosť s potrebami samotných klientov a spravidla aj výhodnejšia cena. Nevýhodná je vyššia pravdepodobnosť meškania, keďže v prípade komplikácií s dodržaním časov odletov sú prioritne odbavované pravidelné letecké spoje. Najväčším trhom charterových letov je oblasť Stredomoria.

Okrem cestovných kancelárií charterové lety využívajú aj športové reprezentácie, ozbrojené sily, obchodné spoločnosti, diplomatické zbory a pod.

## Letecké spoločnosti poskytujúce službu charterových letov
### Slovensko
* Go2Sky
* Samair
* Travel Service Slovakia
* AirExplore
* Smartwings Slovakia

## Poznámky


## Referencie

## Literatúra
### Monografie
*  
*  

### Internetové zdroje
* 

Kategória:Letecká doprava
Mark Spoon

**Markus Löffel** (* 27. november 1966, Frankfurt nad Mohanom, Nemecko – † 11. január 2006, Berlín, Nemecko), známy ako **Mark Spoon** alebo **Spacy Trancer**, bol nemecký dídžej, hudobník a hudobný skladateľ. Jeho umelecké priezvisko bolo doslovným prekladom jeho vlastného *löffel* a *spoon* ktoré sú nemeckým a anglickým výrazom pre *lyžičku*. Na začiatku 90. rokov sa spolu s Rolf Ellmer - Jam El Marom spojili a vytvorili niekoľko hudobných projektov, vrátane Jam & Spoon, Tokyo Ghetto Pussy alebo Storm. V roku 1992 dostal Mark v Nemecku ocenenie DJ roka. Ďalej produkoval rôzne remixy iných hudobných interpretov vrátane Mobyho. Stal sa veľmi populárnym na známom podujatí v Berlíne pod názvom Love Parade.

Medzi ich najväčšie hity patrí klubová hymna „Stella“, rádiové skladby so speváčkou Plavkou ako „Right In The Night“, „Find Me“, „Angel (Ladadi O-Heyo)“, „Kaleidoscope Skies“, „Don't Call It Love“ či zo spevákom Reou Garveyom „Be.Angeled“. 

11. januára 2006 bol Mark Spoon nájdený mŕtvy vo svojom berlínskom byte, príčinou smrti bol infarkt myokardu. 

## Referencie

## Externé odkazy
* Mark Spoon  - oficiálna webstránka

## Zdroj

Kategória:Nemeckí elektronickí hudobníci
Kategória:Úmrtia na infarkt myokardu
Kategória:Osobnosti z Frankfurtu nad Mohanom
Vysielač Szabad-hegy

**Vysielač Szabad-hegy** sa nachádza v severozápadnom Maďarsku, na južnom okraji Győru.

Železobetónová veža vysielača, vysoká 103 metrov, sa nachádza na nevýraznom návrší, v juhovýchodnej časti mesta, v nadmorskej výške  Pre mesto a jeho širšie okolie šíri rozhlasový a televízny signálu, ktorého presahy umožňujú ich príjem na juhozápadnom Slovensku, v západnom Rakúsku a na juhovýchodnej Morave. 

## Vysielanie
V súčasnej dobe je možné z vysielača prijímať:

### Rozhlas

### Digitálna televízia (DVB-T)

## Referencie

Szabad-hegy
Lykourgos (Arkádia)

**Lykourgos** (iné názvy: **Lykurgos, Lykúrgos, Lykurg**, (, ) je v gréckej mytológii  syn Alea z Arkádie a Neairy, dcéry Perea.

Lykourgos syn a nástupca Alea, kráľa v arkádskej Tegee bol pravnuk slávneho Arkada, po ktorom bola pomenovaná Arkádia, krajina v strede Peloponézskeho polostrova. Po jeho otcovi Aleovi zase pomenovali arkádske mesto Alea. Jeho rodičia mali okrem neho aj synov Amfidama a Kéfea a dcéru Augé.

Antický autor Pausanias uvádza, že Lykourgos sa po nástupe na trón tvrdo vysporiadal s odpocami, ktorých vodcom bol kráľ Aréithoos z Boiótie. Podľa Homéra, Lykourgos zabil Aréithoa po nečakanom útoku v úzkom priesmyku, kde vojsko slávneho Aréithoa nemohlo využiť svoju početnú prevahu. Lykourgos mu potom zvliekol brnenie, ktoré v starobe daroval Ereuthaliónovi. Lykourgos sa oženil s Kleofylou, alebo s Eurynomou, s ktorou splodil synov, Ankaia, Epocha, Amfidamanta a Iasa.

Aréithoos, ako to uvádza Homér, bojoval proti Lykourgovi železným kyjom, podľa toho sa tieto mytologické postavy zaraďujú do doby najstarších nálezov železa v Grécku. (14. stor. pred Kr.) 

## Referencie a bibliografia

Kategória:Postavy gréckej mytológie
Aréithoos

**Aréithoos** (*Aréithoos*) môže byť v gréckej mytológii:
* kráľ boiótskej Arné, pozri Aréithoos (Boiótia)
* trácky bojovník, obranca Tróje, pozri Aréithoos (Trákia)
John Huston

**John Huston** (* 5. august 1906, Nevada, Missouri, USA – † 28. august 1987, Middletown, Rhode Island, USA) bol americký režisér, scenárista a herec.

Bol synom herca Waltera Hustona. Sám hral vo viac ako 50 filmoch.

## Dielo (výber)
* *Maltézsky sokol*, 1941
* *Poklad na Sierra Madre*, 1948
* *[[Asfaltová džungľa]]*, 1950
* *[[Africká kráľovná]]*, 1951
* *Česť rodiny Prizziovcov*, 1985

## Ocenenia
* 1949 – Oscar za réžiu a scenár filmu *Poklad na Sierra Madre*
* 1964 – Zlatý glóbus za vedľajšiu úlohu vo filme *Kardinál*
* 1986 – Zlatý glóbus za réžiu filmu *Česť rodiny Prizziovcov*

## Externé odkazy
* 
* 

## Zdroj

Kategória:Filmoví režiséri USA
Kategória:Filmoví scenáristi USA
Kategória:Filmoví herci USA
Kategória:Televízni herci USA
Kategória:Držitelia Oscara za najlepšiu réžiu
Kategória:Držitelia ceny Zlatý glóbus za najlepšiu réžiu
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Osobnosti USA anglického pôvodu
Kategória:Osobnosti USA škótskeho pôvodu
Kategória:Osobnosti USA waleského pôvodu
Kategória:Osobnosti z Missouri